আপনি ঘুম থেকে উঠে কোন কোন সকালে হয়তো কোন স্বপ্নই মনে করতে পারেন না। আবার কোন কোন রাতে স্বপ্নেরা ভীড় করে মাথার মাঝে, একটির পর আরেকটি। স্বপ্ন শেষ হওয়ার পর পরেই যদি ঘুম ভেঙ্গে যায়, তাহলে স্বপ্ন মনে থাকে, স্বপ্ন দেখার পর আবার স্বপ্নহীন ঘুমে তলিয়ে গেলে তা মনে করতে পারার কথা না। বহু বছর ধরে মনে করা হতো যে রেম-ঘুমের সময়েই মানুষ স্বপ্ন দেখে থাকে। এখন আমরা জানি যে ঘুম থেকে মানুষ জাগার পর স্বপ্নের কথা বলতে পারে, তা তিনি ঘুমচক্রের যে ধাপ থেকেই জেগে উঠুন না কেন। তবে বিভিন্ন ধাপে দেখা স্বপ্নের চরিত্র, সময়সীমা আর স্বপ্নের সংখ্যা এক নয়।